Benno Elbs

Benno Elbs (født 16. oktober 1960 i Bregenz i Vorarlberg i Østerrike) er katolsk biskop av Feldkirch.


== Liv og virke ==


=== Bakgrunn ===
Etter eksamen fra det føderale gymnasium i Bregenz studerte Elbs katolsk teologi ved universitetet i Innsbruck, og fra 1982 også psykologi. Han fullførte studiene med diplom i logoterapi og er utdannet psykoterapeut. 


=== Prest ===
Etter at han ble ordinert til prest den 16. mai 1986 av biskop Bruno Wechner, var han kapellan ved Mariahilf menighet i Bregenz i tre år. I 1986 tok han doktorgraden i teologi med en avhandling om botens sakrament. I 1989 ble han utnevnt til leder for Marianum internatskole i Bregenz, og ett år senere til rektor der. 
Fra 1994 ledet Elbs pastoralavdelingen i den biskoppelige kurie for bispedømmet Feldkirch. I 2005 utnevnte biskop Elmar Fischer ham til generalvikar. Etter Fischers fratreden som bispedømmebiskop, ble Benno Elbs valgt til bispedømmeadministrator i 2011.


=== Biskop av Feldkirch ===
Den 8. mai 2013 utnevnte pave Frans ham til biskop av Feldkirch. Han ble bispeviet den 30. juni 2013 av Alois Kothgasser, metropolitanvisjop av erkebispedømmet Salzburg. Medkonsekratorer varkardinal  Christoph Schönborn, erkebiskop av Wien, og hans forgjenger i Feltkirch, Elmar Fischer.
Elbs har vært ansvarlig for Caritas i Den østerrikske bispekonferanse siden 11. mars 2016. Før det var han ansvarlig for avdelingene for verdensreligioner og lekteologer. Han var representant for den østerrikske bispekonferansenpå familiesynoden i oktober 2015 i Roma.Elbs har vært ansvarlig for det overordnede temaet «offerbeskyttelse» siden februar 2019 og leder også det nyopprettede rådgivende styre for Bispekonferansen for dette området. Dette rådgivende styre har som oppgave å gi råd til bispekonferansen i spørsmål om forebygging, tiltak og regelverk vedrørende vold og overgrep i kirkesektoren. Siden mars 2021 har han også vært leder av finanskommisjonen i Den østerrikske bispekonferanse.Hans uttalelser og beslutninger viser et engasjement for at kirken skal «hele sår og varme sjeler» (pave Frans), ivaretagelse av mennesker i marginene i eget land og så vel som globalt,  for mennesker på flukt, livsvern, omsorg for miljøet som helhet, støtte familien, streve for fred og samhold, spesielt gjennom dialog mellom religioner. I mai 2019 uttalte Elbs seg for å tillate gifte prester ved siden av sølibatære prester, og for kvinnelige diakoner, i den katolske kirke. I mars 2021 tok Elbs til orde for velsignelse av par av samme kjønn.


== Skrifter i utvalg ==
Werft eure Zuversicht nicht weg. Tyrolia Verlag, Innsbruck-Wien 2020. ISBN 978-3-7022-3887-2
Rückenwind: Gestärkt ins Abenteuer Leben. Tyrolia Verlag, Innsbruck 2018. ISBN 978-3702236458
Wo die Seele atmen lernt. Ein neuer Blick auf Ehe und Familie mit Papst Franziskus. Styria Verlag, Wien-Graz-Klagenfurt 2016. ISBN 978-3222135415
Im Stallgeruch der Schafe. Wege pastoraler Arbeit im 3. Jahrtausend. Styria Verlag, Wien-Graz-Klagenfurt 2014. ISBN 978-3222134623
Wie ein leises Berühren. Gottes Spuren im Alltag. Ein spiritueller Begleiter durch das Jahr. Tyrolia Verlag, Innsbruck 2014. ISBN 978-3702233983
Bußerziehung und Religionsunterricht. Eine kritische Analyse gegenwärtiger Unterrichtsmittel und katechetische/religionspädagogische Aspekte zu einer verantworteten Praxis. Innsbruck 1986, (Hochschulschrift: Innsbruck, Univ., theolog. Diss.)


== Episkopalgenealogi ==
Hans episkopalgenealogi er:

Kardinal Scipione Rebiba (1504–1577)
Kardinal Giulio Antonio Santori (1532–1602) * bispeviet 1566
Kardinal Girolamo Bernerio (1540–1611) *1586
Erkebiskop Galeazzo Sanvitale (1566–1622) *1604
Kardinal Ludovico Ludovisi (1595–1632) *1621
Kardinal Luigi Caetani (1595–1642) *1622
Kardinal Ulderico Carpegna (1595–1679) *1630
Kardinal Paluzzo Paluzzi Altieri degli Albertoni (1623–1698) *1666
Pave Benedikt XIII (1649–1730) *1675
Pave Benedikt XIV (1675–1758) *1724
Pave Klemens XIII (1693–1769) *1743
Kardinal Alessandro Mattei (1744–1820) *1767
Kardinal Pietro Francesco Galleffi (1770–1837) *1819
Kardinal Giacomo Filippo Fransoni (1775–1856) *1822
Kardinal Carlo Sacconi (1808–1889) *1851
Kardinal Edward Henry Howard of Norfolk (1829–1892) *1872
Kardinal Mariano Rampolla del Tindaro (1843–1913) *1882
Kardinal Rafael Merry del Val y Zulueta (1865–1930) *1900
Biskop Josef Altenweisel (1851–1912) *1904
Biskop Franz Egger (1836–1918) *1908
Erkebiskop Sigismund Waitz (1864–1941) *1913
Biskop Paulus Rusch (1903–1986) *1938
Biskop Reinhold Stecher ( 1921–2013) *1981
Erkebiskop Alois Kothgasser (1937–) *1997
Biskop Benno Elbs (1960–) *2013


== Referanser ==